作者：竹林亭长
词牌/韵律：沁园春

paragraphs: 自笑生身，历事以来，垂六十年。
今浮湛闾里，半非识面，交游朋友，各色华颠。
富贵不来，少年已去，空见悠悠岁月迁。
虽然是，只壮心一点，犹自依然。
新阳又长天边。
人指似山间诗酒仙。
算胸次崔嵬，不胜百榼，笔端枯槁，难足千篇。
隐几杖藜，相耕听诵，聊看诸郎相后先。
馀何□，但读书煮茗，日晏高眠。